
Nr. 1227/25.03.2013   
Referat 
privind modificarea şi aprobarea Organigramei, Statului de Funcţii şi Regulamentului de Organizare şi Funcţionare ale Direcţiei de Asistenţă Socială Comunitară Timişoara
Prin HCLMT nr. 229/04.12.2012 s-a  modificat şi aprobat Organigrama şi Statul de Funcţii ale Direcţiei de Asistenţă Socială Comunitară Timişoara, ca urmare a promovării funcţionarilor publici şi personalului contractual la nivelul instituţiei.
Prin adresa nr. 348/28.01.2013  instituţia noastră  a solicitat Agenţiei Naţionale a Funcţionarilor Publici aviz  pentru modificarea  structurii de funcţii publice din cadrul Direcţiei de Asistenţă Socială Comunitară Timişoara.
Agenţia Naţională a Funcţionarilor Publici a acordat avizul cu  nr.4195/2013, pe care-l ataşăm în copie. 

Raportat la specificul şi obiectul de activitate ale Direcţiei de Asistenţă Socială Comunitară Timişoara, am propus următoarele  modificări în organigramă şi statul de funcţii: 

I.Înfiinţarea Compartimentului de Evaluare şi Intervenţie Socială în subordinea directă a directorului executiv prin mutarea functionarilor publici, respectiv personal contractual din alte servicii.

Înfiintarea acestui compartiment  este necesară  în conformitate cu prevederile Legii nr.292/2011 –Legea asistenţei sociale, intrată în vigoare începând cu data de 01.01.2012. La nivelul compartimentului se aplică prevederile legale  referitoare  la indentificarea, evaluarea şi intervenţia socială pentru familiile şi persoanele aflate în dificultate din Municipiul Timişoara 
De asemenea,  aplică şi prevederile legale privind formularea strategiei în domeniul serviciilor sociale şi a planului de acţiune privind servicii sociale la nivel local.

II. Înfiinţarea unui Compartiment de Audit în subordinea directă a directorului executiv prin transformarea a 2 funcţii publice vacante în funcţii de auditor.

 Înfiinţarea acestui compartiment se face având în vedere  OMFP nr.38/15.01.2003 pentru aprobarea Normelor generale privind exercitarea activităţii de audit public intern modificat prin OMFP nr.423/15.03.2004, 3.1 Organizarea auditului public intern la nivelul entităţilor publice:3.1.4 Instituţiile publice mici care au depăşit pragul anual de 100.000 EURO, o perioadă de 3 ani consecutiv, au obligaţia de a-şi constitui compartiment de audit public intern până la sfârşitul primului trimestru al anului următor.
Având în vedere cele de mai sus, în conformitate cu prevederile art.36 alin (2) lit. a) şi  alin.(3) lit.b) din Legea nr.215/2001 privind administraţia publică locală
 




PROPUNEM :
modificarea şi aprobarea Organigramei, Statului de Funcţii şi Regulamentului de Organizare  şi Funcţionare  ale Direcţiei de Asistenţă Socială Comunitară Timişoara, conform anexelor nr.1, nr.2 şi nr.3.

